
Parlamentul  României

Camera  Deputaţilor

Comisia juridică, de disciplină                                          Comisia pentru industrii
              şi imunităţi                                                                          şi servicii
       Nr.31/419/2012                                                                       Nr.23/127/2012                                                                
                                                                                           Bucureşti, 22.10.2012

                                                                                        PL-x 195/2012
BIROUL PERMANENT

AL

CAMEREI DEPUTAŢILOR


În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, RAPORTUL COMUN asupra proiectului de Lege pentru modificarea Ordonanţei de urgenţă a Guvernului nr.195/2002 privind circulaţia pe drumurile publice şi a Ordonanţei de urgenţă a Guvernului nr.109/2005 privind transporturile rutiere, trimis spre dezbatere, în fond, Comisiei juridice, de disciplină şi imunităţi şi Comisiei pentru industrii şi servicii, cu adresa nr. PL-x 195 din 29 mai 2012.



În raport cu obiectul şi conţinutul său, proiectul de lege face parte din categoria legilor ordinare.
	VICEPREŞEDINTE,

                  Florin IORDACHE


	PREŞEDINTE,

Iulian IANCU

RAPORT COMUN 
asupra
proiectului de Lege pentru modificarea Ordonanţei de urgenţă a Guvernului nr.195/2002 privind circulaţia pe drumurile publice şi a Ordonanţei de urgenţă a Guvernului nr.109/2005 privind transporturile rutiere


În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru industrii şi servicii au fost sesizate, spre dezbatere, în fond, cu proiectul de Lege pentru modificarea Ordonanţei de urgenţă a Guvernului nr.195/2002 privind circulaţia pe drumurile publice şi a Ordonanţei de urgenţă a Guvernului nr.109/2005 privind transporturile rutiere, trimis cu adresa nr. PL-x 195 din 29 mai 2012, înregistrată la Comisia juridică, de disciplină şi imunităţi sub nr.31/419 din 31 mai 2012 şi sub nr.23/127 din 31 mai 2012 la Comisia pentru industrii şi servicii.
Potrivit dispoziţiilor art. 75 din Constituţia României, republicată, şi  ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Consiliul Legislativ a avizat favorabil iniţiativa legislativă, conform avizului nr.1361 din 20 decembrie 2011.

Senatul, în calitate de primă Cameră sesizată, a adoptat proiectul de lege, în şedinţa din 21 mai 2012, în condiţiile art. 75 alin.(2) teza a III-a din Constituţia României, republicată.
Guvernul, prin punctul de vedere transmis cu adresa nr. 58 din              13 ianuarie 2012, nu susţine adoptarea  iniţiativei legislative.

Comisia pentru apărare, ordine publică şi siguranţă naţională a  avizat negativ proiectul de lege, conform avizului nr. 32/163 din 13 iunie 2012.
Proiectul de lege supus dezbaterii are ca obiect de reglementare modificarea Ordonanţei de urgenţă a Guvernului nr. 195/2002 privind circulaţia pe drumurile publice, republicată, cu modificările şi completările ulterioare, în sensul prevederii exprese a perioadei din an în care este aplicabilă obligaţia privind dotarea autovehiculelor cu anvelope de iarnă, lanţuri sau alte echipamente antiderapante omologate.

 În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, cele două Comisii au dezbătut iniţiativa legislativă în şedinţe separate. Membrii Comisiei  juridice, de disciplină şi imunităţi au examinat iniţiativa legislativă în şedinţa din 22 octombrie 2012. Membrii Comisiei pentru industrii şi servicii au examinat proiectul de lege în şedinţa din 2 octombrie 2012. 
 La lucrările Comisiei juridice, de disciplină şi imunităţi au participat, din totalul de 23 de membri, un număr de 14 deputaţi, iar la lucrările Comisiei pentru industrii şi servicii au participat, din totalul de 28 de membri, un număr de 26 de deputaţi.
La dezbaterea iniţiativei legislative au participat, în calitate de invitaţi, din partea Ministerului Administraţiei şi Internelor, domnul Bogdan Tohăneanu - secretar de stat şi doamna Irina Alexe – şef Departament Relaţia cu Parlamentul.

Cu prilejul dezbaterilor, membrii celor două Comisii au constatat că iniţiativa legislativă nu se justifică întrucât, pe ordinea de zi a Comisiei juridice, de disciplină şi imunităţi se află spre dezbatere, în fond, în procedură de urgenţă, proiectul de Lege privind aprobarea Ordonanţei de urgenţă a Guvernului nr.69/2007 pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice (PL-x 718/2007).
Cu prilejul dezbaterii iniţiativei legislative menţionată mai sus, membrii Comisiei au hotărât să dezbată toate iniţiativele legislative care vizează modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice  împreună, urmând ca textele cuprinse în aceste iniţiative legislative, în măsura în care sunt considerate oportune, să fie preluate, sub formă unor amendamente, în raportul asupra proiectului de Lege privind aprobarea Ordonanţei de urgenţă a Guvernului nr.69/2007 pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice.

Pe de altă parte, iniţiativa legislativă nu se justifică având în vedere instabilitatea factorilor climatici. 

În ceea ce priveşte modificarea Ordonanţei de urgenţă a Guvernului nr. 109/2005, aceasta a rămas fără obiect având în vedere că actul normativ a fost abrogat prin dispoziţiile art. 93 din OUG 27/2011 privind transporturile rutiere.

 În urma dezbaterii, membrii celor două Comisii au hotărât, cu unanimitate de voturi, să propună plenului Camerei Deputaţilor respingerea proiectului de Lege pentru modificarea Ordonanţei de urgenţă a Guvernului nr.195/2002 privind circulaţia pe drumurile publice şi a Ordonanţei de urgenţă a Guvernului nr.109/2005 privind transporturile rutiere. 

În raport cu obiectul şi conţinutul său, proiectul de lege face parte din categoria legilor ordinare.

	VICEPREŞEDINTE,

Florin IORDACHE


	PREŞEDINTE,

Iulian IANCU

	SECRETAR,

Gabriel ANDRONACHE
	SECRETAR,

Bogdan ŢÎMPĂU


                                Şef serviciu Nicoleta Grecu                                                       Consilier parlamentar Ioan Bivolaru
                                                                                                                            Consultant parlamentar Monica Tudor                                                                                                              

